ΑΠΟΦΑΣΕΙΣ
Αριθμ. απόφ. 650/9/2025
Μετονομασία του Εργαστηρίου με τίτλο «Εργαστήριο Δομής της Ύλης και Φυσικής Λέιζερ»
(Ιδρυτικό π.δ. 469/1987, A’ 217) σε Εργαστήριο «Επιστήμης Υλικών και Διεργασιών» (Τίτλος
στα αγγλικά: Materials Science and Processes
Laboratory) στη μονοτμηματική Σχολή Μηχανικών Παραγωγής και Διοίκησης του Πολυτεχνεί-
ου Κρήτης και έγκριση του Εσωτερικού Κανονισμού Λειτουργίας του.
Η ΣΥΓΚΛΗΤΟΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ
Έχοντας υπόψη:
1) Τον ν. 545/1977 «Περί ιδρύσεως Τεχνολογικού Πανεπιστημίου με την επωνυμία Πολυτεχνείο Κρήτης και
άλλων τινών διατάξεων» (Α’ 46).
2) Το Ιδρυτικό π.δ. 125/1990 (Α’ 51).
3) Το π.δ. 73/2013 «Κατάργηση Τμημάτων και ίδρυση
Σχολών στο Πολυτεχνείο Κρήτης» (Α’ 119), όπως αυτό
συμπληρώθηκε με το π.δ. 67/2016 «Μετονομασία της
Σχολής Ηλεκτρονικών Μηχανικών και Μηχανικών Υπολογιστών και του ομώνυμου Τμήματος στο Πολυτεχνείο
Κρήτης» (Α’ 123).
4) Την υπό στοιχεία 59053/Ζ1/26.05.2021 απόφαση
του Υφυπουργού Παιδείας και Θρησκευμάτων «Μετονομασία της Σχολής και του ομώνυμου Τμήματος Μη-
χανικών Περιβάλλοντος» (Β’ 2348).
5) Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των ΑΕΙ με την κοινωνία και λοιπές διατάξεις» (Α’ 141) και ιδίως το άρθρο 46
αυτού.
6) Την υπ’ αρ. 2018/03.01.2023 (Υ.Ο.Δ.Δ. 2) διαπιστωτική πράξη του Πρύτανη περί εκλογής Πρύτανη και ορι-
σμού τεσσάρων (4) Αντιπρυτάνεων του Πολυτεχνείου
Κρήτης.
7) Την περ. θ της παρ. 2 του άρθρου 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131).
8) Την υπ’ αρ. 2522/27.03.2025 Β’ Πράξη Ανασυγκρότησης της Συγκλήτου για το ακαδημαϊκό έτος 2024-2025
(ΑΔΑ: 9Κ2Α469Β6Ν-ΘΝΚ).
9) Την εισήγηση της συνέλευσης του Τμήματος Μηχανικών Παραγωγής και Διοίκησης της Μονοτμηματικής Σχο-
λής Μηχανικών Παραγωγής και Διοίκησης του Πολυτεχνείου Κρήτης (συνεδρίαση με αριθμό 12η/02.04.2025).
10) Την απόφαση της Συγκλήτου του Πολυτεχνείου
Κρήτης (συνεδρίαση υπ’ αρ. 650/14.04.2025) για την
έγκριση μετονομασίας του «Εργαστηρίου Δομής της
Ύλης και Φυσικής Λέιζερ» της μονοτμηματικής Σχολής
Μηχανικών Παραγωγής και Διοίκησης του Πολυτεχνείου
Κρήτης σε «Εργαστήριο Επιστήμης Υλικών και Διεργασιών» (Materials Science and Processes Laboratory) στη
μονοτμηματική Σχολή Μηχανικών Παραγωγής και Διοίκησης του Πολυτεχνείου Κρήτης.
11) Το γεγονός ότι από την εφαρμογή των διατάξεων
της παρούσας απόφασης δεν προκαλείται δαπάνη σε
βάρος του κρατικού προϋπολογισμού ή του προϋπολογισμού του Πολυτεχνείου Κρήτης.
12) Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
Αποφασίζουμε την μετονομασία του Εργαστηρίου
με τίτλο «Εργαστήριο Δομής της Ύλης και Φυσικής Λέιζερ" σε "Εργαστήριο Επιστήμης Υλικών και Διεργασιών"
(Τίτλος στα αγγλικά: Materials Science and Processes
Laboratory) στο Τμήμα Μηχανικών Παραγωγής και Διοίκησης της μονοτμηματικής Σχολής Μηχανικών Πα-
ραγωγής και Διοίκησης του Πολυτεχνείου Κρήτης και
εγκρίνουμε τον Εσωτερικό Κανονισμό Λειτουργίας του,
ως ακολούθως:
Άρθρο 1
Μετονομασία - Τίτλος εργαστηρίου - Αντικείμενο
Μετονομάζεται το «Εργαστήριο Δομής της Ύλης και
Φυσικής Λέιζερ» (Ιδρυτικό π.δ. 469/1987, Α’ 217) σε «Εργαστήριο Επιστήμης Υλικών και Διεργασιών» (Τίτλος στα
αγγλικά: «Materials Science and Processes Laboratory»)
στη μονοτμηματική Σχολή Μηχανικών Παραγωγής και
Διοίκησης του Πολυτεχνείου Κρήτης, το οποίο εξυπηρετεί εκπαιδευτικές και ερευνητικές ανάγκες στα γνωστικά
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2131
06.05.2025 09:56:49
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2131/05.05.2025
αντικείμενα της επιστήμης υλικών, των φυσικο-χημικών
διεργασιών, της φυσικής, και της χημείας, με έμφαση
στην ανάπτυξη καινοτόμων υλικών και συστημάτων για
ενεργειακές και περιβαλλοντικές εφαρμογές.
Άρθρο 2
Σκοπός
Το Εργαστήριο Επιστήμης Υλικών και Διεργασιών
(ΕΥΔ) έχει ως αποστολή:
1) Την κάλυψη σε προπτυχιακό και μεταπτυχιακό
επίπεδο των διδακτικών και ερευνητικών αναγκών της
Σχολής ΜΠΔ, καθώς και άλλων Σχολών του Πολυτεχνείου Κρήτης, στα αντικείμενα της επιστήμης υλικών, των
φυσικο-χημικών διεργασιών, της φυσικής, της χημείας,
και εν γένει του γνωστικού αντικειμένου του Εργαστηρίου.
2) Την ανάπτυξη προγραμμάτων διδασκαλίας και τη
διεξαγωγή βασικής και εφαρμοσμένης έρευνας. Βασική
επιδίωξη του εργαστηρίου είναι η διεξαγωγή διδασκαλίας και έρευνας σε τομείς αιχμής όπως η επιστήμη των
υλικών, οι ηλεκτρο-καταλυτικές διεργασίες, η βιώσιμη
μηχανική, η ενεργειακή μετάβαση και η περιβαλλοντική
αειφορία.
3) Τη συνεργασία και ανταλλαγή επιστημονικών γνώσεων με άλλα ακαδημαϊκά ή ερευνητικά ιδρύματα της
ημεδαπής ή της αλλοδαπής, με στόχο την ενίσχυση της
διεπιστημονικής έρευνας στα αντικείμενα του ενδιαφέροντός του.
4) Την οργάνωση σεμιναρίων, συμποσίων, συνεδρίων,
διαλέξεων καθώς και την πραγματοποίηση δημοσιεύσεων και εκδόσεων.
5) Τη διεξαγωγή βιομηχανικής έρευνας, στο πλαίσιο
συμφώνων συνεργασίας με επιχειρήσεις ή βιομηχανίες
της ημεδαπής ή αλλοδαπής.
6) Την παροχή επιστημονικού και εξειδικευμένου
συμβουλευτικού έργου προς τρίτα φυσικά ή νομικά
πρόσωπα.
Άρθρο 3
Προσωπικό
Το Εργαστήριο στελεχώνεται από:
1) Μέλη του Διδακτικού Ερευνητικού Προσωπικού
(Δ.Ε.Π.) της Σχολής Μηχανικών Παραγωγής και Διοίκησης του Πολυτεχνείου Κρήτης που η ειδικότητά τους
σχετίζεται με τα γνωστικά αντικείμενα που καλύπτει το
Εργαστήριο.
2) Μέλη του Εργαστηριακού Διδακτικού Προσωπικού
(Ε.ΔΙ.Π.) και μέλη του Ειδικού Τεχνικού Εργαστηριακού
Προσωπικού (Ε.Τ.Ε.Π.) που τοποθετούνται στο εργαστήριο σύμφωνα με τις εκάστοτε ισχύουσες διατάξεις.
3) Στο Εργαστήριο μπορεί να απασχολούνται προπτυχιακοί και μεταπτυχιακοί φοιτητές, υποψήφιοι διδάκτο-
ρες, και μεταδιδακτορικοί ερευνητές.
4) Συνδεόμενα μέλη του Εργαστηρίου μπορεί να είναι
μέλη όλων των ως άνω κατηγοριών από ακαδημαϊκά
ή ερευνητικά ιδρύματα της ημεδαπής και αλλοδαπής
ύστερα από αίτηση για τη διεξαγωγή συγκεκριμένης
ερευνητικής, εκπαιδευτικής ή επιτελικής δραστηριότητας και σύμφωνα με τις κείμενες διατάξεις.
Άρθρο 4
Διοίκηση- Αρμοδιότητες
1) Το Εργαστήριο διευθύνεται από τον διευθυντή που
είναι μέλος Δ.Ε.Π. της Σχολής ΜΠΔ και ορίζεται σύμφωνα
με τις κείμενες διατάξεις.
2) Ο Διευθυντής ασκεί τις αρμοδιότητες που ορίζονται
στην κείμενη νομοθεσία, μεταξύ των οποίων περιλαμβάνονται:
α) Ο συντονισμός του διδακτικού (προπτυχιακού - μεταπτυχιακού) και ερευνητικού έργου του Εργαστηρίου,
β) η μέριμνα για τη στελέχωση με το αναγκαίο προσωπικό,
γ) η οικονομική διαχείριση των πάσης φύσεως εσόδων
και εξόδων του εργαστηρίου,
δ) η κατανομή των χώρων του εργαστηρίου,
ε) η υπογραφή κάθε εξερχόμενου εγγράφου και γενικά
η ευθύνη για την ομαλή και απρόσκοπτη λειτουργία του
εργαστηρίου,
στ) η εποπτεία του προσωπικού που έχει τοποθετηθεί
στο εργαστήριο.
Άρθρο 5
Εγκαταστάσεις εργαστηρίου
Το Εργαστήριο εγκαθίσταται σε χώρους του Πολυτεχνείου Κρήτης όπου εκτελούνται δραστηριότητες συνα-
φείς με την αποστολή του, συμπεριλαμβανομένων και
των ειδικών εγκαταστάσεων με τον τεχνικό εξοπλισμό
για τη διενέργεια των ερευνητικών προγραμμάτων. Οι
εγκαταστάσεις του εργαστηρίου συμπεριλαμβάνουν
γραφεία προσωπικού, εργαστήρια έρευνας, εργαστήρια
άσκησης των φοιτητών και βοηθητικούς χώρους. Στους
χώρους εγκατάστασης υπάρχει πινακίδα που φέρει τον
τίτλο του Εργαστηρίου.
Άρθρο 6
Λειτουργία
1) Το Εργαστήριο λειτουργεί κατά τις εργάσιμες ημέρες
και ώρες, σύμφωνα με τον κανονισμό του Πολυτεχνείου
Κρήτης. Το ωράριο εργασίας του προσωπικού είναι αυτό
το οποίο προβλέπεται για κάθε κατηγορία.
2) Ο Διευθυντής ενημερώνεται πριν από τη διεξαγωγή κάθε εργασίας που γίνεται στο Εργαστήριο, στο
πλαίσιο ερευνητικών προγραμμάτων ή άλλων δράσεων που έχουν αποφασισθεί από τη Σχολή και καθορί-
ζει, μέσα στο πλαίσιο της αποστολής του Εργαστηρίου, την προτεραιότητα στη χρησιμοποίηση οργάνων
και χώρων σε περίπτωση που δεν υπάρχει σχετική
απόφαση.
3) Ο Διευθυντής έχει την ευθύνη για την εν γένει λειτουργία του Εργαστηρίου, τη χρησιμοποίηση οργάνων
και υλικών που ανήκουν σ’ αυτό, την παραμονή των εργαζομένων (προσωπικού, φοιτητών, επισκεπτών), στους
χώρους όπου τηρούνται ειδικοί κανόνες ασφαλείας που
αποσκοπούν στην προφύλαξη της υγείας και αρτιμέλειας
των εργαζομένων καθώς και στην προστασία των οργάνων και εγκαταστάσεών του από βλάβες.
4) Η χρησιμοποίηση ειδικών οργάνων του Εργαστηρίου επιτρέπεται μόνο στο προσωπικό του Εργαστηρίου
ή άλλους ερευνητές που έχουν ειδική επί των οργάνων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2131/05.05.2025
αυτών εκπαίδευση καθ’ εξουσιοδότηση. Κινητά όργανα και σκεύη, τα οποία παραδίδονται για τη διεξαγωγή
εργασιών επιστρέφονται, μετά τη χρησιμοποίησή τους,
στην κατάσταση που είχαν παραδοθεί.
5) Στις εγκαταστάσεις του Εργαστηρίου έχουν δικαίωμα εκτέλεσης πειραματικών εργασιών τα μέλη Δ.Ε.Π.,
Ε.ΔΙ.Π., Ε.Τ.Ε.Π., Υ.Δ., μεταδιδακτορικοί φοιτητές και
ερευνητές του Εργαστηρίου ΕΥΔ, αποκλειστικά ή σε
συνεργασία με άλλα μέλη της Σχολής ή άλλους ερευνητές, εφόσον το αντικείμενο της έρευνας είναι σχετικό με
τις δραστηριότητες του εργαστηρίου. Για την εκτέλεση
πειραματικής εργασίας, από ερευνητές, οι οποίοι δεν
είναι μέλη του Εργαστηρίου, χορηγείται άδεια ύστερα
από σχετική αίτηση, στην οποία αναφέρονται: ο σκοπός της εργασίας, το χρονοδιάγραμμα υλοποίησης, η
χρησιμοποίηση ή μη εξοπλισμού των οποίο διαθέτει το
εργαστήριο, οι διατάξεις οι οποίες διέπουν την εκτέλεση
αυτής της πειραματικής εργασίας και ο προϋπολογισμός
της δαπάνης που απαιτείται.
6) Κάθε εργαζόμενος ή επισκέπτης στις εγκαταστάσεις
του Εργαστηρίου ΕΥΔ, οφείλει να τηρεί τους κανόνες
υγιεινής και ασφάλειας που έχει θεσπίσει το Εργαστήριο,
η Σχολή ή το Πολυτεχνείο Κρήτης.
Άρθρο 7
Πόροι του εργαστηρίου
Τα έσοδα του Εργαστηρίου προέρχονται από:
1) Την υλοποίηση ερευνητικών και αναπτυξιακών προγραμμάτων που πραγματοποιούνται για ίδιο λογαριασμό
ή για λογαριασμό τρίτων.
2) Την εκπόνηση μελετών και παροχή υπηρεσιών προς
δημόσιους, κοινωνικούς και ιδιωτικούς φορείς.
3) Την πώληση ερευνητικών και εν γένει επιστημονικών προϊόντων.
4) Την παροχή υπηρεσιών σύμφωνα με την ισχύουσα
νομοθεσία.
5) Τις πιστώσεις που διατίθενται από τη Σχολή Μηχανικών Παραγωγής και Διοίκησης του Πολυτεχνείου
Κρήτης.
6) Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
7) Τις κληρονομιές, τις δωρεές και τις κληροδοσίες που
καταλείπονται στο Πολυτεχνείο Κρήτης για τους σκοπούς του Εργαστηρίου.
8) Συνέδρια και εκπαιδευτικά σεμινάρια.
9) Κάθε άλλη νόμιμη πηγή.
Άρθρο 8
Τηρούμενα βιβλία
Για τις ανάγκες του Εργαστηρίου τηρούνται τα ακόλουθα στοιχεία:
1) Ιστότοπος του Εργαστηρίου
2) Κατάλογος επιστημονικών δημοσιεύσεων και βιβλίων
3) Αρχείο οργάνων και εξοπλισμού
4) Αρχείο ερευνητικών προγραμμάτων
5) Κάθε άλλο βιβλίο ή στοιχείο που προβλέπεται από
τη νομοθεσία ή κρίνεται απαραίτητο.
Άρθρο 9
Τίτλος - Λογότυπο
1) Ο τίτλος του εργαστηρίου είναι: «Εργαστήριο Επιστήμης Υλικών και Διεργασιών» με ακρωνύμιο «ΕΥΔ»,
με αντίστοιχο τίτλο στα Αγγλικά «Materials Science
and Processes Laboratory» και ακρωνύμιο «MatPro»
και αναγράφεται σε κάθε έντυπό του, μαζί με το λογότυπό του.
2) Το λογότυπο του εργαστηρίου ακολουθεί τα πρότυπα της νέας οπτικής ταυτότητας του Πολυτεχνείου
Κρήτης.
Άρθρο 10
Ασφάλεια και Υγιεινή στους χώρους
του Εργαστηρίου
Για την ασφάλεια και την υγιεινή των απασχολούμενων
στους χώρους του Εργαστηρίου εφαρμόζονται τα όσα
προβλέπονται στον σχετικό Κανονισμό και στις αποφάσεις της αρμόδιας Επιτροπής Υγιεινής και Ασφάλειας που
λειτουργεί στο Πολυτεχνείο Κρήτης, καθώς επίσης και
τυχόν ειδικότεροι κανόνες που έχουν τεθεί σε εφαρμογή
από τον Διευθυντή του Εργαστηρίου.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Χανιά, 25 Απριλίου 2025
Ο Πρύτανης
ΜΙΧΑΗΛ ΖΕΡΒΑΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2131/05.05.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202131.pdf | Tokens: 13715]